kardosdrur/scandi-wiki huggingface dataset:
Viggo Drewsen

Viggo Drewsen (født 15. november 1830 i København, død 8 november 1888 sammesteds) var en dansk filosofisk forfatter. Han var søn af konferensråd A.L. Drewsen, en halvbror til J.C. Drewsen, og bror til Harald Drewsen. H C Andersen skrev digtet "Lille Viggo vil du ride ranke?" til ham.

Drewsen blev student 1850 fra Borgerdydskolen på Christianshavn og studerede i nogle år jura, men tog ingen embedseksamen. Efter en tid at have gjort tjeneste som volontør i Toldvæsenet blev han 1859 assistent i Finansministeriet. Han deltog som frivillig i krigen 1864, såredes ved Dybbøl, blev taget til fange og udnævntes senere til sekondløjtnant.

1866-70 var han kancellist i Finansministeriet og derefter fuldmægtig sammesteds til 1873, da han ansattes som kontorchef i Livsforsikringsanstalten af 1871, hvor han virkede til sin død, fra 1882 som formand i bestyrelsen. I sine to sidste år var han tillige medlem af direktionen for Sparekassen for Kjøbenhavn og Omegn.

Drewsen beskæftigede sig meget med filosofiske studier; resultat af disse var de anonymt udgivne skrifter: En Livsanskuelse, grundet paa Elskov (1881), Forholdet mellem Mand og Kvinde, belyst gennem Udviklingshypotesen (1884) og Grænser for Kønsfriheden (1888). Med stor kraft og megen selvstændig opfattelse viser Drewsen i sine skrifter (ligesom i flere polemiske artikler i Tilskueren 1885) ægteskabets og familielivets betydning for menneskets liv.

Han blev gift 1872 med Henriette Louise Collin (født 20. februar 1839 i København, død 6. december 1920 sammesteds), datter af auskultant, senere departementsdirektør og etatsråd Edvard Collin og hustru. De var forældre til Sten Drewsen.

Drewsen er begravet på Garnisons Kirkegård. Hans breve findes i Det Kongelige Bibliotek. Der findes en portrættegning af Otto Bache 1888 og et træsnit fra F. Hendriksen 1892.

Kilder

Eksterne henvisninger 

 

Kontorchefer fra Danmark
Forsikringsdirektører fra Danmark
Bankdirektører fra Danmark
Officerer fra Danmark
Personer i den 2. Slesvigske Krig fra Danmark
Faglitterære forfattere fra Danmark
Dansksprogede forfattere fra Danmark
Viggo
Danskere i 1800-tallet
Personer fra København
Studenter fra Københavns Åbne Gymnasium
Lemvig-Struer Jernbane

Lemvig-Struer Jernbane (LSJ) var en planlagt jernbanestrækning mellem de to nordvestjyske købstæder Lemvig og Struer. I 1915 havde byrådet i Lemvig vedtaget at give et tilskud til banen på 125.000 kroner, og banen kom med i Jernbaneloven af 20. marts 1918, hvorved staten forpligtede sig til at betale 50% af anlægsudgifterne. De efterfølgende forhandlinger op igennem 1920'erne førte dog aldrig nogen vegne, og til sidst opgav man at anlægge banen.

Strækningen 
Strækningen på ca. 23 km gav mulighed for følgende stationer:
 Lemvig (0 km) – forbindelse med Vemb-Lemvig-Thyborøn Jernbane
 Rom (2 km)
 Fabjerg (7 km)
 Gudum (13 km)
 Resen (17 km)
 Struer (23 km) – forbindelse med Langå-Struer-banen, Den vestjyske længdebane og Thybanen
Banen skulle benytte Vemb-Lemvig-Thyborøn Jernbanes spor ud af Lemvig og Thybanens spor de sidste 3,5 km ind til Struer.

Eksterne kilder/henvisninger 
 toptop.dk: Lemvig-Struer 

Skrinlagte jernbaneprojekter i Danmark
Sakmara

Sakmara (russisk: Сакмара, basjkirsk: Һаҡмар – Haqmar) er en flod i Orenburg oblast og republikken Basjkortostan i Rusland. Den er en højre biflod til Ural, og er 798 km lang, med et afvandingsareal på 30.200 km². Vandmængden 55 km før udmundingen er 144 m³/s.

Sakmara har sine kilder i Basjkortostan, i den aller sydligste del af Uralbjergene, sydvest for Magnitogorsk. Den løber først mod syd, før den vender vestover ved byen Kuvandyk, og løber parallelt med floden Ural, som den munder ud i ved byen Orenburg.

De største bifloder er Bolsjoj Ik, Salmysj og Zilair.

Floder i republikken Basjkortostan
Floder i Orenburg oblast
Mols Jernbane

Mols Jernbane var en planlagt jernbanestrækning i Østjylland rundt om Kalø Vig. Den skulle have sin start i Hornslet og ende ved Torup i bunden af Knebel Vig. Den blev vedtaget ved Jernbaneloven af 20. marts 1918 og staten var derfor forpligtet til at betale 50% af anlægsudgifterne. Disse var dog beregnet til at blive temmelig høje på grund af det kuperede terræn ved Mols Bjerge. En kommission nedlagt af Rigsdagen kom i 1926 frem med en betænkning der var særdeles kritisk over for disse udgifter set i forhold til driften. Banen blev derfor aldrig til noget.

Strækningen 
 Hornslet (0 km)
 Ugelbølle (7 km)
 Følle (9 km)
 Rønde (11 km)
 Egens (16 km)
 Vrinners (19 km)
 Knebel (23 km)
 Torup (25 km)

Kilder 
 Mols Jernbane på toptop.dk 

Skrinlagte jernbaneprojekter i Danmark
Esbjerg-Agerbæk Jernbane

Esbjerg-Agerbæk Jernbane (EAJ) var en planlagt jernbanestrækning i Sydvestjylland, som skulle forbinde Esbjerg med dens oplandsbyer mod nordøst, så de kunne få del i havnebyens rivende udvikling.

Agerbæk var station på den etape af Diagonalbanen, der i 1916 blev åbnet mellem Bramming og Grindsted. Der var altså i forvejen jernbaneforbindelse mellem Esbjerg og Agerbæk, men ad en omvej. De lokale foreslog en mere direkte forbindelse via den berømte Korskro.

Banen blev taget med i Jernbaneloven af 20. marts 1918, så staten forpligtede sig til at betale 50% af anlægsomkostningerne. Imidlertid blev der i 1923 nedsat en kommission, der fejede planerne af bordet, da man mente, at banen ville skade de eksisterende statsbaner og at man i stedet kunne knytte busdrift til dem for langt færre midler.

Standsningssteder 
Forretningsudvalget for anlægget af Oksbøl-Esbjerg-Agerbæk Jernbane fik i november 1915 landinspektør Peter Winkel, Hillerød, til at udarbejde et projekt. Ifølge det skulle banens to grene tilsluttes statsbanen ved Boldesager; strækningen Esbjerg-Agerbæk ville blive 29,5 km lang og skulle indeholde følgende standsningssteder:
 Esbjerg station - forbindelse med Lunderskov-Esbjerg-banen og Den vestjyske længdebane.
 Andrup trinbræt.
 Skads station.
 Korskro station.
 Roust station.
 Årre station.
 Avtrup trinbræt.
 Fåborg station.
 Agerbæk station - forbindelse med Diagonalbanen.

En anden kilde har en sydligere linjeføring på 30,3 km:
 Esbjerg i km 0.
 Jerne i km 3.
 Andrup i km 6.
 Skads i km 8.
 Korskro i km 11.
 Grimstrup i km 15.
 Ny Hjortkær i km 19.
 Årre i km 23.
 Slebsager i km 25.
 Agerbæk i km 30,3.

Noter 

Skrinlagte jernbaneprojekter i Danmark
Fede Finn og Funny Boyz

Fede Finn og Funny Boyz er et dansk orkester, der spiller dansktop i countryinspireret stil, og en lang række undersatte numre, fra 1960'erne, 70'erne og 80'erne. Orkestrets leder og grundlægger er Lennart Johannesen. Derudover bestod det af Jørn Rosenville (der skrev teksten og sang på "Kærligheden brænder" og de andre tidligste hits), Maud Kofod (sang og saxofon), Robert Langkilde (guitar og sang) og Henrik Mittelstrass (trommer).

Orkestret havde i 2007 et hit med "Kærligheden Brænder" sunget af Jørn Rosenville med melodi af franske Patrick Sébastien. Rosenville der sang og skrev tekster til de gamle hits i Fede Finn og Funny Boyz forlod bandet i 2009.

I 2009 medvirkede gruppen i Ole Bornedal film Fri os fra det onde.

Orkestret spillede i 2014 for 4. år i træk, i Parken til TV 2 Charlie tv-show Top Charlie i Parken. Fede Finn og Funny boyz spiller ca. 80-100 jobs om året, og har flere jobs i Norge, Grønland, Tyskland og Frankrig.

I december 2015 forlod Kofod, Langkilde, Andreasen og Koldenborg bandet og stiftede Maud & Mænd sammen. Ifølge Kofod og de tre andre blev de fyret.

Johannesen søgte efterfølgende nye bandmedlemmer. Fra januar 2016 til december 2017 har bandet udover Johannesen bestået af Katrine Daugaard (sang) Finn Gustavsen (guitar), Jesper Kristoffersen (trommer) og Torben Eilersen (keyboard) men i december 2017 forlod Katrine Daugaard og Jesper Storm bandet og dannede i stedet Katrine På Toppen.

Lørdag den 29. maj 2021 afgik forsanger Jørn Rosenville ved døden.

Diskografi

Referencer

Eksterne henvisninger 

Danseband fra Danmark
Musikgrupper fra 2004
Andry Laffita

Andry Laffita Fernández (født 26. marts 1978 i Pinar del Rio) er en cubansk amatørbokser, som konkurrerer i vægtklassen let fluevægt. Laffitas største internationale resultater er en sølvmedalje fra Sommer-OL 2008 i Beijing, Kina, og en sølvmedalje fra VM i 2005 i Mianyang, Kina. Han repræsenterede Cuba under Sommer-OL 2008 hvor han vandt en sølvmedalje efter Somjit Jongjohor fra Thailand.

Eksterne henvisninger 
 2005 results 

Boksere fra Cuba
Olympiske boksere fra Cuba
Olympiske sølvmedaljevindere fra Cuba
Yankiel León

Yankiel León Alarcón (født 26. april 1982 i Jobabo) er en cubansk amatørbokser, som konkurrerer i vægtklassen bantamvægt. Leóns største internationale resultat er en sølvmedalje fra Sommer-OL 2008 i Beijing, Kina. Han har også en guldmedalje fra junior-VM i 2000. Han repræsenterede Cuba under Sommer-OL 2008 hvor han vandt en sølvmedalje efter Enkhbatyn Badar-Uugan fra Mongoliet.

Eksterne henvisninger 
 nationals 2008 

Boksere fra Cuba
Olympiske sølvmedaljevindere fra Cuba
Olympiske boksere fra Cuba
Armando Martínez

Armando Martínez Limendu (født 29. august 1961) er en  tidligere cubansk  bokser. Under Sommer-OL  1980  i  Moskva vandt han en guldmedalje i letmellemvægt efter at han slog Aleksander Kosjkyn i finalen. Under VM i München i 1982 vandt han en sølvmedalje efter at han tabte til Kosjkyn i finalen. Han vandt også en sølvmedalje i VM i 1978.

Eksterne henvisninger 
 http://www.sports-reference.com/olympics/athletes/ma/armando-martinez-1.html 

Boksere fra Cuba
Olympiske mestre fra Cuba
Djoma

Djoma (, ) er en flod i Orenburg oblast og Republikken Basjkortostan i Den Russiske Føderation. Den er en venstre biflod til floden Belaja i Kama-flodsystemet i det sydlige Ural. Floden er 535 km lang med et afvandingsareal på 12.800 km² og en vandmængde på 35 m³/s. 

Den har sit udspring på nordsiden af Obsjtsjij Syrt-plateauet i grænseområdet til Orenburg oblast. Djoma løber derfra mod nordøst og ind i Basjkortostan, hvor den danner en bred dal. Floden løber her stille i et meget bugtende flodløb med mange mæandere, specielt i den nederste strækning før den munder ud i Belaja. 

Byen Davlekanovo ligger ved Djoma, og flodmundingen ligger indenfor grænsen til byen Ufa i bydelen Djoma, som er opkaldt efter floden.

Referencer

Eksterne henvisninger 

Kama-flodsystemet
Floder i Orenburg oblast
Floder i republikken Basjkortostan
Orlando Martínez

Orlando Martínez Romero (født 2. september 1944, død 22. september 2021) var en cubansk bokser. Under OL 1972 i München vandt han en guldmedalje i bantamvægt. Tre år senere vandt han en guldmedalje i de panamerikanske lege.
 
I semifinalen i OL 1972 blev Orlando tildelt sejren efter en meget omdiskuteret dommerafgørelse (3-2 i Martinez' favør) over briten George Turpin. I finalen vandt han en komfortabel pointsejr mod den fremtidige mexicanske verdensmester, Alfonzo Zamora.

OL-resultater 
 1. runde
 Besejrede Maung Win (Burma) 4-1
 Besejrede Michael Dowling (Irland) 3-2
 Besejrede Ferry Moniaga (Indonesien) 5-0
 Besejrede George Turpin (Storbritannien) 3-2
 Besejrede Alfonso Zamora (Mexico) 5-0

Referencer

Eksterne henvisninger 
 

Boksere fra Cuba
Olympiske mestre fra Cuba
Olympiske boksere fra Cuba
Deltagere ved sommer-OL 1972
Orenburg oblast

Orenburg oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Det administrative center i oblasten er placeret i byen Orenburg, der er oblastens største by med  indbyggere. Andre større byer er Orsk med  indbyggere, Novotroitsk med  indbyggere og Busuluk, der har  indbyggere.

Geografi 
Den vigtigste flod i oblasten er Ural.

Demografi 
I henhold til folketællingen i 2002 var den etniske sammensætning af oblastens befolkning:
Russere 73,9%, tatarer 7,6%, kasakhere 5,8%, ukrainere 3,5%, basjkirere 2,4%, mordvinere 2,4%, tyskere 0,8%, tjuvasjere 0,8%, og mange andre grupper med mindre end 0,2% af befolkningen hver. (0,13% af befolkningen opgav ikke etnicitet på folketællingsskemaet).

Jordbrug og industri 
Orenburg oblast er et af de største landbrugsområder i Rusland. Klimaet er fordelagtigt for landbrug. Fugtigt forår, tørre somre og mange solrige dage skaber perfekte forhold for dyrkning af hvede og rug, solsikker, kartofler, ærter, bønner, majs og græskar.

Orenburgs eksportvarer omfatter: olie og olieprodukter, gas og gasproducerede produkter, nikkel, asbest, krom, kobber, elektriske motorer og radiatorer.

Referencer

Eksterne henvisninger
Hipólito Ramos

Hipólito Ramos Martínez (født 30. januar 1956) er en tidligere cubansk bokser. Under Sommer-OL 1980 i Moskva vandt han sølv i let-fluevægt efter at have tabt i finalekampen mod Shamil Sabirov med 2-3.

Olympiske resultater 
 Besejrede Farid Salman Mahdi (Irak) 5-0
 Besejrede Gyorgy Gedo (Ungarn) 5-0
 Besejrede Ismail Mustafov (Bulgarien) 4-1
 Tabte til Shamil Sabirov (Sovjetunionen) 2-3

Kilder 

Boksere fra Cuba
Olympiske boksere fra Cuba
Olympiske sølvmedaljevindere fra Cuba
Maikro Romero

Maikro Romero (født 9. december 1972)  er en cubansk  bokser. Under Sommer-OL 1996 i Atlanta vandt han en guldmedalje i fluevægt.
Senere skiftede han til vægtklassen let-fluevægt og blev verdensmester i 1997 for amatører. Han forsøgte at forsvare titlen i 1999, men blev slået ud af Kim Un-Chol fra Nord-Korea og stod tilbage med en sølvmedalje. Under  Sommer-OL i Sydney 2000 vandt han en bronzemedalje i vægtklassen let-fluevægt.

Olympiske resultater

1996
Besejrede Eric Morel (USA) 24-12
Besejrede Lernik Papyan (Armenien) 22-6
Besejrede Elias Recaido (Filippinerne) 18-3
Besejrede Albert Pakeyev (Rusland) 12-6
Besejrede Bulat Jumadilov (Kazakhstan) 12-11

2000
Besejrede José Luis Varela (Venezuela) 15-1
Besejrede Marian Velicu (Rumænien) RSC 4
Besejrede Valeriy Sydorenko (Ukraine) 12-5
Tabte til Brahim Asloum (Frankrig) 12-13

Eksterne henvisninger 
 http://www.sports-reference.com/olympics/athletes/ro/maikro-romero-1.html 

Boksere fra Cuba
Olympiske mestre fra Cuba
Teófilo Stevenson

Teófilo Stevenson Lawrence (29. marts 1952 – 11. juni 2012 , også kendt som Teófilo Stevenson) var en cubansk bokser. Han regnes for at være en af tidernes bedste boksere. Han vandt guldmedaljer ved de olympiske lege i 1972 i München, 1976 i Montreal, 1980 i Moskva og vandt ligeledes VM for amatørboksere tre gange (1974, 1978 og 1986).

På grund af den sovjettiske og cubanske boycot af Sommer-OL 1984 i Los Angeles fik Stevenson ikke mulighed for at vinde i alt fire guldmedaljer ved OL, hvilket ville have været rekord. Stevenson besejrede dog i februar 1984 den senere guldvinder fra Los Angeles, Tyrell Biggs.

Kilde 

Boksere fra Cuba
Olympiske mestre fra Cuba
Deltagere ved sommer-OL 1972
Olympiske boksere fra Cuba
Yordenis Ugás

Yordenis Ugás Hernández (født 14. juli 1986 i Santiago de Cuba) er en cubansk amatørbokser, som konkurrerer i vægtklassen boksning. Ugás' største internationale resultater er en bronzemedalje fra Sommer-OL 2008 i Beijing, Kina, og en guldmedalje fra VM i 2005 i Mianyang, Kina. Han repræsenterede Cuba under Sommer-OL 2008 hvor han vandt en bronzemedalje.

Eksterne henvisninger 
 Profil på boxrec.com 

Boksere fra Cuba
Olympiske boksere fra Cuba
Boksere ved sommer-OL 2008
Medaljevindere ved sommer-OL 2008
Olympiske bronzemedaljevindere fra Cuba
Heather Locklear

Heather Deen Locklear (født 25. september 1961 i Westwood i Los Angeles i Californien) er en amerikansk skuespiller. 

Locklear har medvirket i over 30 film og TV-produktioner og er bedst kendt som «Amanda» i TV-serien Melrose Place.

Mens Locklear var student ved UCLA, begyndte hun blandt andet at arbejde som model. I 1979 fik hun sin første TV-rolle, i en TV-film, og et år senere havde hun en rolle i en episode av CHiPs. Hun havde også nogle små roller i show som Eight is Enough og The Fall Guy, før Aaron Spelling castede hende til sin nye TV-serie, Dollars. Serien havde premiere i 1981, og Locklear blev øjeblikkelig en hit. Spelling castede hende senere til politiserien T.J. Hooker, hvor hun spillede overfor William Shatner. Showet havde premiere i 1982. 

Op igennem 1980'erne fortsatte Heather Locklear at medvirke i disse to tv-serier.

I 1990'erne, Fik Locklear den mest kendte rollen i sin karrieren som «Amanda Woodward» i serien Melrose Place, hvor hun medvirkede fra 1993 til 1999.

Eksterne henvisninger 

 

Skuespillere fra Californien
Personer fra Los Angeles
Filmskuespillere fra USA
Tv-skuespillere fra USA
Tommy Lee

Tommy Lee Bass (født 3. oktober 1962) er en græsk-amerikansk musiker. Han er mest kendt som trommeslager i Mötley Crüe fra 1981 til 1999, da han blev sat i fængsel for overgreb og misbrug af sin kone Pamela Anderson. Under indspilningen af New Tattoo (2000) blev han erstattet af trommeslager Randy Castillo, som tidligere har spillet sammen med Ozzy Osbourne.

Eksterne henvisninger 

 
 
 

Rockmusikere fra USA
Trommeslagere fra USA
William Shatner

William "Bill" Shatner (født 22. marts 1931 i Montréal i provinsen Québec i Canada) er en Emmy- og Golden Globe-vindende canadisk skuespiller, forfatter, musiker og filminstruktør, mest kendt for rollen sin som kaptajn James T. Kirk på USS Enterprise i tv-serien Star Trek: The Original Series fra 1966 til 1969 og i de syv efterfølgende film. Han spillede også titelrollen som veteran-politimanden i T.J. Hooker fra 1982 til 1986, som gik på ABC og CBS, rollen som Denny Crane i tv-serien Boston Legal samt rollen som Dr. Edison Milford Goodson III i tv-serien $#*! My Dad Says.

Shatner har udgivet to musikalbum, The Transformed Man fra 1968 og Has Been fra 2004. Han har også skrevet en del bøger, både selvbiografiske og fiktion.

Udvalgt filmografi

Film

Tv-serier

Eksterne henvisninger 

 
 

Skuespillere fra Canada
Skuespillere fra USA
Hollywood Walk of Fame
Star Trek-skuespillere
Nykøbing Mors Station

Nykøbing Mors Station var den eneste jernbanestation på Mors.

Jernbanefærgen 
15. maj 1884 åbnedes Sallingbanen fra Skive til Glyngøre, hvorfra der var færge til Nykøbing Mors. Det stod dog klart, at Sallingbanen først rigtigt blev til gavn for Mors, hvis Nykøbing fik en jernbanestation og en jernbanefærgerute, så der kunne sejles godsvogne til og fra øen. De nye jernbanefærgelejer og stationen blev indviet 1. oktober 1889.

Nykøbing Mors Station fik meget trafik og var ved udgangen af 1890'erne nr. 48 af 345 statsbane-ekspeditionssteder, målt på omsætning. Den havde større omsætning end alle Sallingbanens stationer tilsammen (uden Skive) og lå over stationer som Thisted, Skanderborg og Ringkøbing.

Faciliteter 
Ved færgelejet var der opført en lang enetages "ekspeditionsbygning" til persontrafikken. Den blev reelt Nykøbings stationsbygning, selvom der 300 m vest for færgelejet - for enden af Jernbanegade - var opført en toetages bygning, der var indrettet med funktionærboliger, men kunne ombygges til "rigtig" station, når jernbanen engang skulle føres videre hen over Mors.

Mellem de to stationsbygninger var der nord for sporene et stort varehus med godsekspedition og syd for sporene en tosporet remise og en drejeskive. Banen var 600 m lang og havde et sidespor til Toldkammeret. Med tiden blev der anlagt flere sidespor til havnebassinet nord for færgelejet og til forskellige virksomheder.

Fortsættelse af banen 
I starten af 1900-tallet var der mange planer om jernbaner på Mors. De blev aldrig realiseret, men ét projekt nåede at blive påbegyndt: en statsbane fra Nykøbing over Vilsund og Thisted til den planlagte havn i Hanstholm. Det affødte i 1920 en plan om udbygning af Nykøbing station med to færgelejer, gangtunneler og ekstra perronspor, så der både var plads til statsbanen og en privatbane til Karby.

Senere samme år gik anlægget af havnen i Hanstholm næsten i stå, og statsbaneprojektet svandt i 1921 ind til en 15 km lang strækning Nykøbing-Solbjerg, hvor tracéet nåede at blive anlagt på de første 4 km. På Nykøbing station nåede der at blive lavet en opfyldning ude i bugten til de nye spor. Ombygningen af funktionærboligen til station blev droppet, så der kun skulle være perron ved færgelejet. Projektet blev indstillet i marts 1925.

Nedlæggelsen 
Godstrafikken ophørte 1. oktober 1977, et halvt år før indvielsen af Sallingsundbroen. Sporene blev hurtigt fjernet, og kommunen overtog færgehavnen, stationsarealet og bygningerne. De fleste bygninger blev revet ned i 1978-79, fordi der skulle anlægges vej, og i dag er der rådhus og plejehjem på en del af arealet. Kun ekspeditionsbygningen er tilbage, og den blev i 1986 indrettet som restaurant.

Noter

Eksterne kilder/henvisninger 

 Mogens Duus: Med toget til Glyngøre og Nykøbing Mors, bane bøger 2009, s. 19ff., 25, 33, 36 og 169-175
 EVP (Erik V.Pedersen): Nykøbing Mors Station
 tog-billeder.dk: Billeder fra Sallingbanen, færgen og Nykøbing Mors Station
 havnebaner.dk: Nykøbing Mors

Nedlagte jernbanestationer i Danmark
Station
George Takei

George Hosato Takei (født 20. april 1937 i Los Angeles i Californien) er en amerikansk skuespiller, mest kendt for rollen sin som styrmand Hikaru Sulu på USS Enterprise i TV-serien Star Trek fra 1966 til 1969 og i flere efterfølgende film. Takei er desuden homoseksuel, og er aktiv i kampen for homoseksuelles rettigheder.

Referencer

Eksterne henvisninger 

 Officiel hjemmeside
 

Skuespillere fra USA
Star Trek-skuespillere
Gao (Yibin)

Gao (kinesisk: 高县; pinyin: Gāo Xiàn) er et byområde i Yibin i provinsen Sichuan i Folkerepublikken Kina.

Befolkningen var på  innbyggere i 1999.

Referencer 

Byer i Kina
Changning (Yibin)

Changning (kinesisk: 长宁县; pinyin:  Chángníng Xiàn) er et byområde i provinsen Sichuan i Folkerepublikken Kina. Det ligger i bypræfekturet Yibin.

Befolkningen var på  indbyggere i 1999.

Referencer 

Byer i Kina
Nordalsfestivalen

Nord-Als Musikfestival er en musikfestival der foregår 2. weekend i juni hvert år ved Nordborg Slot i Nordborg på Als. Første gang musikfestivalen blev afholdt var i 1980. 30 års jubilæet blev fejret i 2010, hvor Dizzy Mizz Lizzy spillede, som det største navn.

Eksterne henvisninger
Festivalens webside

Musikfestivaler i Danmark
Nordborg
Nørre Salling Jernbane

Nørre Salling Jernbane var en planlagt jernbanestrækning på det nordøstlige Salling. Efter åbningen af Sallingbanen i 1884 og forlængelsen af Aalborg-Hvalpsund Jernbane i 1910 var der flere lokale kræfter, der ønskede at forbinde banerne via Hvalpsund.

Efter forhandlinger blandt de lokale sogneråd, hvor Lyby også havde været på tale som tilslutningspunkt til Sallingbanen,  blev der i 1914 enighed om en linjeføring fra Jebjerg via Sundsøre til Branden, hvor færgen til Fur sejlede fra - og stadig gør det. Denne linjeføring på 26,1 km gav mulighed for følgende stationer:
 Jebjerg
 Breum
 Thise eller Thisetorp
 Sundsøre
 Brokholm eller Nørre Thise
 Junget
 Selde
 Branden
Forslaget blev godkendt af staten og vedtaget under Jernbanelov af 20. marts 1918. Staten ville dermed betale 50% af anlægsudgifterne. Viborg Amtsråd tegnede sig også for et stort beløb, og resten skulle finansieres af de sognekommuner, som fik nytte af banen.

Jernbanekommissionen fra 1923, som skulle vurdere lovens projekter, frarådede dog at anlægge denne bane, men henviste til, at Hvalpsundbanen var ved at etablere en jernbanefærgerute Hvalpsund-Sundsøre og en godsstation i Sundsøre, hvilket ville dække egnens jernbanebehov.

Færgeruten og godsstationen med 270 m spor og et pakhus blev indviet i 1927, og der blev oprettet en bilrute fra Sundsøre til Roslev på Sallingbanen.

Noter

Eksterne kilder/henvisninger 
 EVP (Erik V. Pedersen) - mest om Sundsøre Station, men også om banen Jebjerg-Sundsøre-Branden
 Mogens Duus: Med toget til Glyngøre og Nykøbing Mors, bane bøger 2009, s. 38f. og 47
 Hans Jørn Fredberg og Poul Thor Hansen: Aalborg-Hvalpsund Jernbane, Dansk Jernbane-Klub nr. 58, 2009, s. 232
 Nordjyllands jernbaner, aldrig byggede: Nørre Salling Jernbane

Skrinlagte jernbaneprojekter i Danmark
Fire friheder

De Fire Friheder er en samlet betegnelse for de mål, som Den Europæiske Unions indre marked har til formål at realisere for derved at forøge konkurrencen, stordriftsfordelene, specialiseringen, investeringerne samt sikre et mere hensigtsmæssigt ressourceforbrug.

Inden for det indre marked er det således meningen, at der skal være fri bevægelighed over medlemsstaternes territorialgrænser for:
Arbejdskraft
Varer
Tjenesteydelser
Kapital

Se også
Den Europæiske Union
EUF-traktaten
Indre marked

EU
Indre marked
Frihed